Gaeli keel
Gaeli keel (gaeli keeles Gàidhlig, mida hääldatakse kui gaalik) on keldi keelerühma gaeli alarühma kuluv keel, mille lähemad sugulaskeeled on iiri keel ja mänksi keel. Gaeli keelt kõneldakse põhiliselt Šotimaal, kus seda kõneleb umbes 58 000 inimest ehk umbes 1% elanikest. Kõige rohkem räägitakse gaeli keelt Hebriididel, Välis-Hebriididel räägib seda üle poole elanikest. 2005. aastast on gaeli keel formaalselt Šotimaa ametlik keel inglise ja šoti keele kõrval. Gaeli keel kasutab ladina kirja, tähestikus on 18 tähte: A, B, C, D, E, F, G, H, I, L, M, N, O, P, R, S, T, U.